**Κλείδα παρατήρησης της αλληλεπίδρασης των παιδιών σε ομαδική εργασία**

Το συγκεκριμένο εργαλείο προσφέρεται για την καταγραφή του είδους της αλληλεπίδρασης των παιδιών κατά τη διάρκεια της ομαδικής εργασίας προκειμένου να προσδιοριστούν κάποιες συμπεριφορές τους σε επίπεδο επικοινωνίας, συνεργασίας και εκδήλωσης συναισθημάτων. Η εφαρμογή του μπορεί να πραγματοποιηθεί ανά τακτά χρονικά διαστήματα (2-3 μηνών) σε διαφορετικού τύπου ομαδικές εργασίες (κατασκευή, εικαστικές δημιουργίες με αφορμή μια θεματική, με αφορμή ένα πρόβλημα σε κάποια από τις γνωστικές περιοχές κ.ο.κ.) με σκοπό την απόκτηση μιας ολοκληρωμένης εικόνας για κάθε παιδί. Επίσης, οι καταγραφές μπορεί να πραγματοποιηθούν κατά τη διάρκεια υλοποίησης της ομαδικής εργασίας ή μετά την ολοκλήρωσή της.

|  |  |  |  |  |
| --- | --- | --- | --- | --- |
| **ΆΞΟΝΕΣ**  **ΠΑΡΑΤΗΡΗΣΗΣΗΣ** | **Περιεχόμενο παρατήρησης** | **Παρατηρήσεις - σχόλια** | | |
| **Ημερομηνία ………………………** | | |
| Παιδί 1 | Παιδί 2 | Παιδί 3 |
| **ΕΠΙΚΟΙΝΩΝΙΑ** | Κατανοεί τι πρόκειται να κάνει (νόημα εργασίας) |  |  |  |
|  | Παρακολουθεί συνήθως τους άλλους τι κάνουν στο χώρο εργασίας |  |  |  |
|  | Του/της λένε τα άλλα παιδιά της ομάδας τι να κάνει και το αποδέχεται χωρίς αντίρρηση |  |  |  |
|  | Αναλαμβάνει πρωτοβουλίες (προτείνει ιδέες για το πώς μπορούνε να ανταποκριθούν στην εργασία και τι μπορεί ο καθένας να κάνει |  |  |  |
|  | Εμμένει-επιμένει στη δική του/της ιδέα και προσπαθεί να την επιβάλλει στους άλλους |  |  |  |
|  | Διατυπώνει συλλογισμούς σχετικά με τον τρόπο εργασίας την ώρα που εργάζεται |  |  |  |
|  | Δείχνει υπομονή όταν προκύπτει κάποια δυσκολία (π.χ. απορρίπτουν τις ιδέες του) |  |  |  |
|  | Αντιδρά απέναντι σε δυσκολίες. Τι κάνει συνήθως; Διαμαρτύρεται έντονα, τους χαλάει την εργασία κ.ο.κ. ) |  |  |  |
| **ΣΥΝΕΡΓΑΣΙΑ** | Προσφέρει πρόθυμα τη βοήθειά του, αλλά και δέχεται πρόθυμα τη βοήθεια από τα άλλα μέλη της ομάδας |  |  |  |
|  | Προσπαθεί να λύσει ζητήματα που προκύπτουν στην ομάδα. Διευκολύνει να πάρουν μια κοινή απόφαση για τον τρόπο που θα δουλέψουν.  (Πώς το καταφέρνει; Π.χ. μιλάει καθησυχαστικά και κατανέμει στον καθένα αυτό που μπορεί να κάνει, συνδυάζει τις ιδέες σε μια πρόταση εργασίας, ξεκαθαρίζει στον καθένα πώς θα μπορούσε ο ένας να βοηθήσει τον άλλο κ.ο.κ.) |  |  |  |
|  | Μοιράζεται τον χώρο και τα υλικά με τους συνομηλίκους του/της |  |  |  |
|  | Αναλαμβάνει τις ευθύνες που του/της αναλογούν |  |  |  |
|  | Τηρεί με σταθερότητα τον κώδικα συμπεριφοράς που έχει συζητηθεί και αποφασιστεί από πριν στην ολομέλεια της τάξης |  |  |  |
|  | Μοιράζεται τις ιδέες του/της και αποδέχεται διαφορετικές ιδέες από τις δικές του |  |  |  |
| **ΣΥΝΑΙΣΘΗΜΑΤΑ** | Φαίνεται ευχαριστημένος/η όταν δουλεύει μαζί με άλλους. Απολαμβάνει την παρέα τους. Εκφράζει θετικά σχόλια για τους άλλους την ώρα που δουλεύει. |  |  |  |
|  | Κάποιες φορές όταν δυσκολεύεται, θυμώνει, παραιτείται και απομακρύνεται από το τραπεζάκι. |  |  |  |
|  | Δεν δείχνει ευχαριστημένος/η την ώρα που δουλεύει (τι κάνει; Π.χ. βαριέται, γκρινιάζει συνεχώς, βρίσκει ευκαιρία να φύγει από το χώρο εργασίας κ.ο.κ.) |  |  |  |

Για το εργαλείο παρατήρησης των παιδιών κατά τη συμμετοχή τους σε ομαδική οργανωμένη δραστηριότητα συμβουλευτήκαμε τον οδηγό παρατήρησης νηπίων όπου αναφέρεται στο Ντολιοπούλου & Γουργιώτου (2008:118-119).